### A magyar helyesírás alapelvei

**I. A kiejtés elve:** helyesírásunk a köznyelvi kiejtést tükrözi

**II. A szóelemző írásmód** egyrészt a szóelemek eredeti alakját tükrözi, másrészt a szóelemek módosult alakváltozatait tünteti fel.

**III. A hagyományos írásmód:** megtartja a történelmi családnevek helyesírását, illetve a ly-s írást bizonyos szavak esetében, megőrizve régebbi korok hangjelölését.

**IV. Az egyszerűsítő írásmód** az írásjelek, betűk és betűjegyek „megtakarítására” törekszik. (Kétjegyű mássalhangzók hosszú alakjában, három azonos mássalhangzó esetében kettőzöttre egyszerűsítés)

Kiejtés szerinti írásmód legfontosabb szabályai:

A szavak végén legtöbbször rövid *i* van: *kocsi, bácsi, kicsi, Mari;* stb. – Van azonban néhány hosszú *í*-re végződő szavunk is: *sí, zrí, nyí, rí, csicsí, gyí, kikirikí* stb.

Általában hosszú az ó, ő, ú, ű a szavak végén (hó)- alakőrző szavakban ez megőrződik, alakváltoztatóban néha rövidül (tűz- tüzet)

Vannak azonban olyan főneveink is, amelyeknek a végén az *u, ü* rövid: *adu, alku, áru, bábu, batyu, daru, falu, gyalu, hamu… stb.*

Vannak ingadozó kiejtésűek: adu, tanú…stb.

Szóelemzés elve szerinti írásmód legfontosabb szabályai:

Máshogy írjuk és ejtjük azokat a szavakat, amelyekben képzés szerinti és zöngésség szerinti részleges hasonulás történik (lángokba, felszáradt, dobta, magasba), rövidül vagy kiesik a mássalhangzó (áttüzesedett), vagy összeolvadás történik. (pl.: t és s, sz hangok „találkozásakor.) A teljes hasonulást sem jelöljük mindig írásban . Írásban jelölt teljes hasonulás történik a mássalhangzóra végződő szó kap –val, -vel ragot (gőzzé), és például az s, sz, z, dz végű igék esetében, ha j- vel kezdődő toldalékot kapnak. A mássalhangzóval kezdődő toldalékok előtt írásban teljesen hasonul az ez, az mutató névmás mássalhangzója.

Egyszerűsítés elve szerinti írásmód legfontosabb szabályai:

Egyszerűsítve írjuk a hosszú kétjegyű mássalhangzókat (szétfröccsent), de nem egyszerűsíthetünk összetett szavak határán. Három azonos mássalhangzót jelölő betűt kettőzöttre (hosszú msh) egyszerűsítünk. Nem tesszük, és kötőjellel választjuk el az összetett szavaknál a tagok határainál

**Hagyomány elve**

**Az ly írására** pontos szabályaink nincsenek, mert azok a szavak, amelyek ly-nal írandók, nagyon sokféle eredetűek, különböző jellegűek. Kétség esetén szótárban kell megnézni, mely szavakban írunk ly-t, melyekben j-t. Bizonyos fogódzóink mégis vannak; ezeket tartalmazzák a következő alpontok.   
**a.)** Szó kezdetén csak a lyuk szóban és toldalékos alakjaiban írunk ly-t: lyuk, lyukban, lyukból, lyukak, lyuggat, lyukad, lyukaszt, lyukas stb.   
**b.)** Ha a j hang a szó végén fordul elő, a jelölésmód tekintetében különbség mutatkozik az egy szótagú és a több szótagú szavak között.   
Az egy szótagú szavak közül a következők írandók ly-nal: boly, foly(ik), hely (főnév), mély, moly, súly, süly; gally.   
A névmásokban ly-nal jelöljük a j hangot: ily, ilyen, mely, amely, mily, milyen, oly, olyan, amelyik stb.   
A két (vagy ennél több) szótagú szavak legnagyobb részében ly-nal jelöljük a szó végén ejtett j-t: bagoly, csekély, fogoly, harkály, kevély, kristály, mosoly, pehely, tavaly, zsindely; akadály, osztály, ragály, tartály; Gergely, Mihály, Ipoly; stb. De: lakáj, papagáj stb. – A szó végén j-vel írandó szavak között többségben vannak az aj, ej végűek: duhaj, karaj (és karéj), óhaj, olaj, robaj, sóhaj, talaj, tolvaj, zsivaj, dörej, zörej stb. De: karvaly, tavaly stb.   
**c.)** Jellegzetes szócsoportot alkotnak a lya, lye végződésű szavak: boglya, csigolya, gereblye, hülye, ibolya, korcsolya, nyavalya, pocsolya, pólya, skatulya, zsöllye stb. De: bója (vízi jelzőeszköz), cserje, héja (madár), perje (fű) stb.